CELEX: 62014CN0135
Language: lt
Date: 2014-03-21 00:00:00
Title: Byla C-135/14: 2014 m. kovo 21 d. pareikštas ieškinys byloje Europos Komisija/Europos Sąjungos Taryba

10.6.2014   
            
            
               LT
            
            
               Europos Sąjungos oficialusis leidinys
            
            
               C 175/26
            
         2014 m. kovo 21 d. pareikštas ieškinys byloje Europos Komisija/Europos Sąjungos Taryba
   
   (Byla C-135/14)
   2014/C 175/33
   Proceso kalba: prancūzų
   
      Šalys
   
   
      Ieškovė: Europos Komisija, atstovaujama R. Lyal, W. Mölls ir D. Bianchi
   
      Atsakovė: Europos Sąjungos Taryba
   
      Ieškovės reikalavimai
   
   
               —
            
            
               Panaikinti 2013 m. gruodžio 17 d. Tarybos reglamentą (ES) Nr. 1385/2013, kuriuo dėl Majoto statuso dalinio pakeitimo Europos Sąjungos atžvilgiu iš dalies keičiami Tarybos reglamentai (EB) Nr. 850/98 ir (EB) Nr. 1224/2009 bei Europos Parlamento ir Tarybos reglamentai (EB) Nr. 1069/2009, (ES) Nr. 1379/2013 ir (ES) Nr. 1380/2013 (1).
            
         
               —
            
            
               Palikti galioti Reglamento (ES) Nr. 1385/2013 padarinius, kol įsigalios naujas tinkamais teisiniais pagrindais pagrįstas reglamentas.
            
         
               —
            
            
               Priteisti iš Europos Sąjungos Tarybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Komisija prašo panaikinti Reglamentą (ES) Nr. 1385/2013, kurį Taryba priėmė kaip teisinį pagrindą pasirinkusi SESV 349 straipsnį.
   Komisija kaltina Tarybą priėmus šį reglamentą, nors jį siūlė grįsti šį aktą konkrečių sektorių teisiniais pagrindais, būtent SESV 43 straipsnio 2 dalimi ir 168 straipsnio 4 dalies b punktu.
   Ji mano, kad atsižvelgiant į ginčijamo reglamento tikslą ir paskirtį 349 straipsnis negali būti pagrįstai naudojamas kaip teisinis pagrindas. Šis 349 straipsnis taikytinas tik tuo atveju, kai nukrypstama nuo pirminės teisės taikymo atokiausiuose regionuose, principo, įtvirtinto SESV 355 straipsnio 1 dalyje. Tačiau aptariamas reglamentas neprieštarauja sutartims, juo tik keičiama antrinė teisė, kad atitiktų situaciją, susiklosčiusią pakeitus Majoto statusą. Tokį aiškinimą patvirtina ne tik SESV 349 straipsnio formuluotė, bet ir Sutarties teisinių pagrindų sistema ir istorinės šio straipsnio priėmimo aplinkybės.
   
      (1)  OL L 354, p. 86.